GiliGold/VAD_KnessetCorpus huggingface dataset:
מוחמד ברכה: יש לנו את הכלים?
שאול יהלום: מה שאני מציע זה שאנחנו נחליט החלטה.
שאול יהלום: לא נצרף דוברים ולא נצרף יושבי ראש.
שאול יהלום: הלוואי ונגמור את העניין של המנהלים.
אליעזר כהן: אבל זה חלק מעבודת הוועדה.
שאול יהלום: אתה רוצה לקבור את זה לגמרי?
שאול יהלום: אני מציע: אחד, ועדת הכנסת היא המוסמכת לדון.
שאול יהלום: לא היום – מחר.
שאול יהלום: לא מחר – בפגרה.
שאול יהלום: אבל לא ועדה ציבורית בנושא כזה.
שאול יהלום: שתים, אני מציע שהנושא נכנס לתוקפו בראשון לינואר 2003 – מנהלי הסיעות כעובדי הכנסת – ועד הראשון מטילים על ועדת הכנסת לסיים את כל הדרוש.
תומר רוזנר: אני חושב שיש פה איזשהו מצב שחבר הכנסת יהלום אומר שאין כמו חברי הכנסת להחליט בנושא הזה ואני מסכים אתו.
תומר רוזנר: גם החלטות הוועדה הציבורית יובאו להחלטת ועדת הכנסת.
אפי אושעיה: סליחה, רק רגע.
אפי אושעיה: אדוני היושב ראש, ביקשתי הערה לסדר קודם, לפני שהיועץ המשפטי ישמיע את דברו.
אפי אושעיה: חשוב לי שהוא ישמע את זה.
אפי אושעיה: תראה, אנחנו מאד מחשיבים את המוסד של היועץ המשפטי לכנסת.
אפי אושעיה: אבל כשחברי הכנסת רוצים להעביר החלטה, התפקיד של היועץ המשפטי של הכנסת לומר: זה חוקתי או לא חוקתי.
אפי אושעיה: אם אין דרך כזאת, יש דרך אחרת.
אפי אושעיה: למישור הציבורי, לשיקולים האחרים – ישאירו את זה לחברי הכנסת, בבקשה.
אפי אושעיה: אני מבקש שתומר לא ייכנס לשאלה מה נכון ומה לא נכון מבחינה ציבורית.
אפי אושעיה: זה לא עניינו, זה ענייננו.
אפי אושעיה: תגיד לנו משפטית אם אנחנו יכולים להעביר חוק כזה או לא יכולים.
אפי אושעיה: אני ביקשתי לומר את זה לפני שהוא התחיל לדבר.
תומר רוזנר: ראשית – אני לא רוצה להיכנס אתך לוויכוח בנושא הזה – אני חושב שגם ליועץ המשפטי יש תפקיד ערכי מסוים.
אפי אושעיה: אני לא מתווכח על התפקיד הערכי שלך.
אפי אושעיה: אני מתווכח על זה שאני נבחרתי ויועץ משפטי לא יטיף מוסר מה מוסרי ומה לא.
אפי אושעיה: זה הכל.
תומר רוזנר: אני לא חושב ששמעת אותי מטיף מוסר.
תומר רוזנר: אני רק הסברתי: הסמכות תהיה בסופו של דבר בידי ועדת הכנסת להחליט לכאן או לכאן.
תומר רוזנר: גם נושא הוועדה הציבורית, זאת המלצה שלנו, אתם יכולים לקבל אותה ויכולים לא לקבל אותה.
תומר רוזנר: הנימוקים להמלצה הזאת נובעים מכך ש-א' יש כאן, בדומה לעניין של שכר חברי הכנסת, למנהלי הסיעות יש עניין מאד אישי קרוב של חברי הכנסת בנושא הזה וברור שהנגיעה – הלא אישית אלא העניינית – לנושא, עלולה לגרום לאיזשהן הטיות כאלה ואחרות.
תומר רוזנר: כפי שבנושא של עוזרים פרלמנטריים שהם עובדים של חברי הכנסת וברור שחברי הכנסת היו מעונינים להיטיב אתם ככל האפשר, מסיבות ברורות, גם כדי לקבל רמה טובה ביותר וגם כדי למצוא לעצמם את העוזרים הטובים ביותר, כך גם לגבי מנהלי סיעות.
תומר רוזנר: ברור שחברי הכנסת של הסיעות מעונינים לקבל את השירות הטוב ביותר ממנהלי הסיעות.
מוחמד ברכה: אלה לא רק חברי הכנסת.
מוחמד ברכה: זאת הכנסת.
מוחמד ברכה: הכנסת מעונינת לקבל את הטובים ביותר.
שאול יהלום: אני מבין שלפי דבריך, לפי חוות דעתך, כאשר ירצו לקבל יועצים משפטיים חדשים, צריכה להיות ועדה ציבורית.
שאול יהלום: כי כל מי שמקבל היום מעוניין שיבואו יועצים משפטיים הכי טובים ושיהיו להם התנאים הכי טובים.
תומר רוזנר: אכן, כשבוחרים יועצים משפטיים יש ועדה ציבורית.
דוד לב: ליועצים משפטיים יש ועדת מכרזים, מפרסמים הודעה, עוברים בחינות.
שאול יהלום: ועדת מכרזים היא לא ועדה ציבורית.
שאול יהלום: כולם עובדי הכנסת.
אפי אושעיה: אדוני היושב ראש, עורך דין תומר רוזנר עושה את עבודתו והוא אומר את השקפתו.
אפי אושעיה: מה שאני מבקש, ברשותו, להתרכז בעניין החוקתי.
מוחמד ברכה: מה החלופות החוקתיות כדי להוציא את זה לפועל.
יוסי כץ: אני, במקום להמשיך בדיון, חושב שצריך לקבל את המלצות חברת הכנסת גלאון שישבה על המדוכה.
מוחמד ברכה: בוא נשמע מה החלופות העומדות בפני ועדת הכנסת, יוסי.
מוחמד ברכה: תגיד לנו, בבקשה.
מוחמד ברכה: הוועדה הציבורית זו אופציה אחת.
מוחמד ברכה: מה עוד?
מוחמד ברכה: מה שאמר חבר הכנסת יהלום זה בא בחשבון, למשל, מבחינת תקנון הכנסת?
תומר רוזנר: ההחלטה של ועדת המשנה, המגמה להפוך את מנהלי הסיעות לעובדי הכנסת, יש בה בעיות משפטיות לא פשוטות, שכדי לנסות ולפתור אותן רצוי שיהיה פה איזשהו אלמנט חיצוני שלא תלוי במנהלי הסיעות מצד אחד ולא תלוי במנגנון הכנסת מצד שני, שימצא את פתרון הביניים שייתן את המענה הטוב ביותר.
מוחמד ברכה: זו אופציה אחת.
שאול יהלום: זה עניין ציבורי, לא חוקתי.
שאול יהלום: חוקתי אתה יכול לפתור כל בעיה.
שאול יהלום: רמי פרידמן לא יפתור את העניין החוקתי יותר ממך.
שאול יהלום: אלא שאתה אומר: ציבורי.
שאול יהלום: אז תשאירו לנו את השיקול הזה.
תומר רוזנר: תראו, יש בעיה לחוקק את זה בחוק מכמה סיבות.
תומר רוזנר: סיבה ראשונה: בגלל חוק הוראת השעה.
תומר רוזנר: מכיוון שההערכה התקציבית היא - - -
שאול יהלום: לא נעביר את זה בחוק.
שאול יהלום: אתם עושים טעות איומה.
שאול יהלום: עכשיו, בשנה הזאת, לא תעבירו את זה בחוק.
זהבה גלאון: אי אפשר בחוק.
זהבה גלאון: אנחנו לא רוצים להעביר את זה בחוק.
זהבה גלאון: אנחנו מתנגדים לחוק.
שאול יהלום: זהבה, עם כל הכבוד, היית צריכה לרדת יותר לעומק, ללבן, להביא כאן הצעה בכתב, סעיפים אחרי סעיפים ולא לפתור את העניין בוועדה ציבורית.
זהבה גלאון: אנחנו ישבנו עם תומר שעתיים וחצי.
יוסי כץ: מותר לי להציע לכם משהו?
יוסי כץ: תאמינו לי שלפעמים הדרך הארוכה היא הדרך הכי קצרה.
יוסי כץ: אנחנו יכולים להמשיך ולהשתעשע בדיונים כאלה ואחרים, אנחנו בסופו של דבר לא נשיג את המטרה שאנחנו מעונינים בה.
יוסי כץ: מצד שני, בלי גב של ועדה ציבורית שתדון בזה בצורה קצת יותר יסודית וקצת יותר מקצועית מאשר אנחנו עושים ובמידה מסוימת של ריחוק, לא בקרבה כל כך גדולה לנושא - אני חושב שזה רק יועיל ויקצר בסופו של דבר את התהליך.
יוסי כץ: מה גם שאנחנו יוצאים לפגרה.
יוסי כץ: ואני בהחלט בעד שילוב.
יוסי כץ: אני חושב שכל הסדר שהוא צריך להפעיל מ-1.1.03. זה מקובל עלי, הדבר הזה.
יוסי כץ: בהחלט מקובל עלי ואני חושב שזה יהיה חלק בלתי נפרד מההחלטה – שהסדר יחול מ- 1.1.03.
יוסי כץ: השאלה היחידה היא – אני פונה אליכם, חברי הכנסת – זה האם אתם רוצים להסמיך אותי למנות ועדה ציבורית או ההרכב של ועדת הפרס – חגי מרום, משה בוטון ורמי פרידמן – זה הרכב טוב.
זהבה גלאון: אני רוצה לומר משהו ותסלח לי חבר הכנסת שאול יהלום.
זהבה גלאון: אתה יכול להגיד שאולי לא התעמקתי – אני השקעתי בעניין הזה זמן.
זהבה גלאון: אני מקבלת את ההערה שלך שיכול להיות שלפני שהבאנו את זה לכאן הייתי צריכה לבוא ולעדכן אותך.
זהבה גלאון: אני מקבלת את זה מאד, אפילו, אבל הקדשנו לזה המון זמן, כולל עם מנהלי סיעות וחפרנו בזה וחשבנו.
זהבה גלאון: אז מה שאני רוצה להציע עכשיו – אני מקווה שזה יהיה על דעת החברים – מכל הסיבות שאין כרגע טעם לחזור עליהן אני חושבת שכדאי להסמיך ועדה של שניים שלושה אנשים שבצדק נאמר כאן שאם הם לא מכירים את העבודה של הכנסת, אז עכשיו הם ימציאו את הגלגל.
זהבה גלאון: אני מציעה לתחום את זה בחודש, חודש וחצי.
זהבה גלאון: חגי מרום בעיני זה שם מצוין, שרה דורון.
זהבה גלאון: אנשים שאני לא מכירה, אבל שהיו חברי כנסת, שמכירים את עבודת הכנסת.
זהבה גלאון: תעלה אתה שמות, אבל השמות צריכים להיות הגיוניים, שאלה לא יהיו בכלל אנשים שלא מבינים את העבודה.
מוחמד ברכה: שצריכים סטאג' כדי להבין משהו.
זהבה גלאון: שניים שלושה אנשים כאלה שאנחנו נבוא בפניהם ונסביר להם את העניין, נתחום את העבודה, אחר כך נביא את זה בחזרה לוועדת הכנסת, כדי שבינואר 2003 זה יכנס לתוקף.
זהבה גלאון: אז יהיה לנו את המרווח הזה במהלך המושב כשנחזור.
זהבה גלאון: אני חושבת שמכל הסיבות זה דבר שיהיה נכון לעשות והוועדה – ההרכב שלה צריך להיות כזה שהוא לא יקבור אותה, אלא שיהיה הרכב קואופרטיבי.
יוסי כץ: מר אדוארד בלאו, יש לך הערה?
אדוארד בלאו: אני כבר לא נגוע בעניין של ניהול סיעה, אני כבר לא מנהל סיעה.
אדוארד בלאו: אני מכיר את עבודת הכנסת לפני ולפנים.
אדוארד בלאו: אני בעשור האחרון התרשמתי שיש שינוי רב מאד שחל בעבודת הכנסת.
אדוארד בלאו: מצד מנהלי הסיעות זו עבודה קשה לאין ערוך לעומת מה שהכרתי כשהגעתי לכאן ואני חושב שחשוב מאד שלפחות חבר כנסת אחד מכהן יהיה חבר בוועדה הזו כדי להביא את ה"אימפוט" של מה שקורה היום.
אדוארד בלאו: השינוי שחל בעבודה מחייב ידע.
זהבה גלאון: לא, אנחנו לא רוצים חבר כנסת מכהן.
זהבה גלאון: זה לא טוב.
שאול יהלום: אני אומר ככה: לדידי, לא צריך ועדה בכלל, אבל אני רואה כאן באופן משונה שאנשים שהיו כאן בעד הרעיון עכשיו מנסים למצוא דרכים להתחמק ממנו.
שאול יהלום: לכן אני מציע קודם כל, שבאמת זה יהיה סעיף – כפי שאדוני אומר – בהחלטה, העסק מופעל באופן חיובי, ההחלטה היא מה-1.1.03. שתיים, אין צורך בוועדה ביועצים משפטיים, כי נשתמש בייעוץ המשפטי של הכנסת.
שאול יהלום: אני לא צריך את בוטון, עם כל הכבוד.
שאול יהלום: ג', חגי מרום אדוני מציע.
שאול יהלום: אני מציע עוד חבר כנסת לשעבר, חבר ועדת הכספים אברהם מלמד.
שאול יהלום: אני חושב שהוא אדם מאד רציני.
זהבה גלאון: יפה, כן.
זהבה גלאון: רעיון מצוין.
שאול יהלום: אני מציע שניהם, ועדת שניים ולהוסיף חבר כנסת – אם אדוני רוצה – מכהן - - -
שאול יהלום: אז השניים האלה מספיקים.
זהבה גלאון: שרה דורון.
זהבה גלאון: שתהיה גם אישה ויש לנו שלושה.
זהבה גלאון: שאול, עשית את זה יפה.
זהבה גלאון: תתחום את זה בזמן.
שאול יהלום: זהבה, תעשי גם את משהו, כיושבת ראש ועדת המשנה.
משה גפני: אדוני היושב ראש, לפני שאנחנו מחליטים מי בוועדה, אני רוצה לדעת מה הוועדה מנחה את הוועדה הזאת, מה היא צריכה לעשות.
אליעזר כהן: ולוח זמנים.
משה גפני: לוח זמנים זה חודש, חודש וחצי, אמרנו.
זהבה גלאון: חודש חודש וחצי, כן.
אליעזר כהן: מקסימום.
יוסי כץ: שלושה חודשים.
משה גפני: אדוני היושב ראש, מה אנחנו מנחים את הוועדה?
יוסי כץ: חברת הכנסת גלאון, מה צריך להיות לפי דעתך כתב הסמכויות של הוועדה?
זהבה גלאון: אנחנו הגענו כאן להנחה שאנחנו רוצים להסדיר את הנושא של מנהלי הסיעות.
זהבה גלאון: זאת צריכה להיות ההנחיה.
מוחמד ברכה: בתוך מנגנון הכנסת.
זהבה גלאון: בתוך מנגנון הכנסת.
זהבה גלאון: עם תנאים, עם כל מה שקשור לזה.
זהבה גלאון: אנחנו נשב עם הוועדה הזאת, כל אחד מאתנו יופיע בפניה.
זהבה גלאון: מנהלי הסיעות יופיעו בפניה.
זהבה גלאון: המנדט שלה זה שב-1.1.03 הנושא המוסדר של המשכורות, התנאים הנלווים וכל היחסים בין מנהלי הסיעות לכנסת.
שאול יהלום: הבראה.
זהבה גלאון: הבראה.
זהבה גלאון: כל מה שזה אומר.
זהבה גלאון: הכל.
זהבה גלאון: אנחנו נסביר את זה.
נאזם בדר: אני מבקש שני משפטים.
נאזם בדר: אני מבקש, מעבר לעניין של התנאים הכספיים, השכר וכולי, גם לדון בעניין של עבודת מנהלי הסיעות.
נאזם בדר: בין השאר, למשל, השתתפות בישיבות הוועדה.
נאזם בדר: אני נותן רק דוגמה.
נאזם בדר: אם חבר הכנסת שהוא נציג הסיעה שלי לא מופיע באופן אישי, איננו או לא יכול וצריך להיות בוועדה אחרת, שאפשר יהיה להגיד משפט או שניים בקשר לעמדתו.
נאזם בדר: נתתי דוגמה.
אפי אושעיה: אתה רוצה תקן של ממלא מקום לחברי הכנסת?
נאזם בדר: אני לא התכוונתי לאיים על מעמדם של חברי הכנסת.
משה גפני: טוב, בסדר, הוועדה כבר תשב על זה.
נאזם בדר: דבר שני, אני מציע שלא נוציא מכלל אפשרות שלוועדה תהיה גם סמכות לבדוק את האופציה של חקיקה.
יוסי כץ: אני אומר דבר כזה: הוועדה הציבורית תבחן את נושא שילובם של מנהלי הסיעות בעבודת הכנסת וכל הסדר שיומלץ על ידי הוועדה יאושר בוועדת הכנסת.
שאול יהלום: אבל החלטנו שהוועדה מורכבת מח"כים לשעבר.
יוסי כץ: עוד לא הגעתי לזה.
יוסי כץ: כל הסדר שיומלץ על ידי הוועדה הציבורית ויאושר על ידי ועדת הכנסת, יופעל החל מ-1.1.03.
יוסי כץ: הרכב הוועדה המוצע על ידי הוא - - -
שאול יהלום: רגע, לפני שאתה אומר שמות, אני לא רוצה לפגוע באנשים.
שאול יהלום: אני מציע עיקרון קודם כל.
יוסי כץ: תקשיב.
יוסי כץ: העיקרון הוא שלושה.
שאול יהלום: אני מבקש שלושה ח"כים לשעבר.
שאול יהלום: זה העיקרון.
יוסי כץ: העיקרון הוא שלושה ח"כים לשעבר ואיש מנהל.
שאול יהלום: לא, אני מבקש לא איש מנהל.
יוסי כץ: באמת, זה לא נראה יפה.
שאול יהלום: זה יפה מאד.
יוסי כץ: זה לא נראה יפה.
יוסי כץ: שלושה ח"כים לשעבר ואיש מנהל ציבורי.
שאול יהלום: לא, אני מבקש לא.
שאול יהלום: אדוני היושב ראש.
זהבה גלאון: אז חשב הכנסת.
זהבה גלאון: איש מנהל – חשב הכנסת.
אליעזר כהן: חשב הכנסת זה בסדר?
דוד לב: כל מנגנון הכנסת עומד לרשות הוועדה.
דוד לב: יועצים משפטיים, חשב, הכל.
דוד לב: הוא לא צריך להיות חבר ועדה.
שאול יהלום: תקבל פעם את עמדתנו.
שאול יהלום: למה אתה מתעקש?
יוסי כץ: אני לא אקבל את עמדתכם, אלא אם אני אפסיד בהצבעה.
יוסי כץ: כי אני חושב שזה לא בסדר.
יוסי כץ: אני חושב שצריך איש מנהל ציבורי אחד.
משה גפני: אדוני היושב ראש, אני יכול לדעת על מה הוויכוח?
משה גפני: תגיד מה ההצעה שלך, נשמע.
יוסי כץ: זה יכול להיות גלנור, זה יכול להיות רמי פרידמן, אבל שיהיה גם איש מנהל ציבורי אחד.
משה גפני: הרב לורנס, שהוא חבר המועצה המייעצת של בנק ישראל, הוא איש מנהל?
יוסי כץ: אני אמרתי: חגי מרום, שרה דורון, אברהם מלמד – מקובלים עלי.
יוסי כץ: אבל אני מבקש לצרף איש מנהל ציבורי.
יוסי כץ: יש לך הצעה?
אדוארד בלאו: יש לי הצעה.
אדוארד בלאו: את השופט בדימוס שלמה שוהם שהוא גם נציג הדורות הבאים.
אריה האן: אבל, הוא בכנסת.
אריה האן: לא איש כנסת.
יוסי כץ: אי אפשר.
שאול יהלום: הצעתי: לעצור בשלושה.
יוסי כץ: טוב, רבותי.
יוסי כץ: יש פה שתי הצעות.
יוסי כץ: הצעה אחת של חבר הכנסת יהלום – שלושה חברי הכנסת הללו בלבד.
יוסי כץ: ההצעה שלי – להסמיך אותי להוסיף איש מנהל ציבורי.
יוסי כץ: הוועדה תוסמך להחליט גם לגבי שכרם ותנאי ההעסקתם – אומר לי היועץ המשפטי.
מרדכי משעני: רגע.
מרדכי משעני: תקריא שוב את הנוסח של הסמכות של הוועדה.
יוסי כץ: אמרתי: הם יבחנו את נושא שילובם של מנהלי הסיעות בעבודת הכנסת וכן ימליצו לגבי שכרם ותנאי עבודתם.
יוסי כץ: ההסדר שיומלץ על ידי הוועדה הציבורית ויאושר על ידי ועדת הכנסת יופעל החל מ-1.1.03.
מוחמד ברכה: המנדט של הוועדה – חודשיים.
זהבה גלאון: תתחום זמן.
יוסי כץ: זמן: תוך שישים יום.
מרדכי משעני: אני חושב שכדאי שנוסיף בפתיח של הדברים שלך, שהיא תבחן את דרך ואופן עבודתם של מנהלי הסיעות.
מוחמד ברכה: מה אופן?
מוחמד ברכה: הסיעה תקבע מה אופן עבודתם.
מרדכי משעני: ביחס לכנסת.
יוסי כץ: דרך שילובם זה בסדר.
יוסי כץ: אני אקח בחשבון במכתב את ההערות.
משה גפני: תגיד את ההצעה שלך.
משה גפני: אני לא רוצה להצביע נגדך.
יוסי כץ: ההצעה שלי להסמיך אותי להוסיף.
משה גפני: אבל תגיד מי.
יוסי כץ: או רמי פרידמן או יצחק גלנור.
יוסי כץ: מי מהם שמוכן להתחייב לעמוד בלוח הזמנים של שישים יום.
יוסי כץ: אני מבקש מכם תסמיכו אותי.
יוסי כץ: מי בעד הצעתי ירים את ידו.
יוסי כץ: מי בעד הצעתו של חבר הכנסת יהלום ירים את ידו.
יוסי כץ: הצעתו של חבר הכנסת יהלום נתקבלה.
יוסי כץ: להכין לי מכתב.
שאול יהלום: מי היושב ראש?
אפי אושעיה: היושב ראש הוא מרום.
יוסי כץ: היושב ראש הוא מרום.
יוסי כץ: שאול, תחליף אותי?
יוסי כץ: עבודת הוועדות בפגרה
שאול יהלום: מאחר והיושב ראש הקבוע נאלץ לצאת, אני ממשיך כאן עוד שלשה סעיפים, על פי בקשתו.
שאול יהלום: עבודת הכנסת בפגרה.
שאול יהלום: "ועדת הכנסת, על פי סמכותה לפי סעיף 99א' לתקנון הכנסת, מטילה על ועדות הכנסת, כולל ועדות מיוחדות וועדות חקירה פרלמנטריות להמשיך בעבודתן בפגרת הקיץ, אולם מספר הישיבות שוועדה כלשהי תקיים, לא יעלה על שש ישיבות".
שאול יהלום: תן לקרוא.
שאול יהלום: "אלא אם כן יושב ראש הכנסת יתיר ישיבה על ישיבות נוספות.
שאול יהלום: לעניין זה ישיבות ועדות משנה וסיורים כמוהן כישיבות ועדה.
שאול יהלום: הגבלה זו לא תחול על ועדת החוץ והביטחון, הכספים והפנים".
אתי בן יוסף: זאת היתה ההחלטה כל קיץ.
שאול יהלום: התקבל.
שאול יהלום: תוסיפי את הפנים לרשימה.
אתי בן יוסף: לא, לא.
אתי בן יוסף: אבל אם פנים אז מחר יקפצו לנו כל הוועדות ויגידו: תשנו.
שאול יהלום: יש להם בעיות של משטרה, בבטחון פנים.
אתי בן יוסף: אבל מה עם ביקורת?
אתי בן יוסף: יש גם ועדת ביקורת.
שאול יהלום: הביקורת היא יומיומית.
אתי בן יוסף: טוב, אתם מחליטים.
אתי בן יוסף: גם ועדת הפנים – תוסיפי, בבקשה.
אתי בן יוסף: מה שמקובל על חברי הכנסת.
אתי בן יוסף: ו.
אתי בן יוסף: העברה מוועדה לוועדה
שאול יהלום: העברה מוועדה לוועדה.
שאול יהלום: יש פה בקשה של חבר הכנסת גנדי ריגר וחבר הכנסת פורז מסכים: "בקשה להעברה של הצעות חוק שעות עבודה ומנוחה (תיקון – שעות המנוחה השבועית), של חברי הכנסת גנדי ריגר ומרינה סולודקין.
שאול יהלום: "לפי סעיף 112- - - הריני מבקש להעביר את הצעת החוק הנ"ל מוועדת הכלכלה להמשך דיונים בוועדת העבודה, הרווחה והבריאות".
שאול יהלום: חבר כנסת פורז מסכים ואני מציע לאשר.
אנה שניידר: זה היה צריך להיות מלכתחילה בוועדת העבודה, הרווחה והבריאות.
שאול יהלום: והיועצת המשפטית מוסיפה שזה היה צריך להיות מלכתחילה.
שאול יהלום: אז בואו נאשר.
שאול יהלום: מאושר.
שאול יהלום: ז.
שאול יהלום: הצעת חוק לתיקון פקודת העיריות (שמות של מקומות ציבוריים), התשס"ב-2002 - בקשת רביזיה של חבר הכנסת אופיר פינס-פז
משה גפני: מה עם בקשת הרביזיה של אופיר פינס?
אתי בן יוסף: צריך לקרוא לאופיר פינס.
אתי בן יוסף: יוסי אמר לי שנחכה עם זה שאופיר יבוא.
שאול יהלום: אז נחכה לו.
שאול יהלום: הישיבה הופסקה בשעה: 10:00.
שאול יהלום: הישיבה חודשה בשעה: 10:15.
שאול יהלום: מאחר וחבר הכנסת פינס, חיכינו לו רבע שעה והוא לא הגיע, אני מעלה את בקשתו בהעדרו.
שאול יהלום: מי בעד רביזיה?
משה גפני: הוא גם לא יכול להגיש את הרביזיה, הוא לא היה בישיבה.
משה גפני: הוא הגיש אחרי זה.
משה גפני: זו סתם פרובוקציה.
אתי בן יוסף: הוא נכנס אחרי הישיבה ואמר: אני רוצה רביזיה.
שאול יהלום: מי בעד רביזיה לנושא של העברת פקודת העיריות (שמות מקומות ציבוריים) לוועדת הפנים.
שאול יהלום: אפס.
שאול יהלום: מי נגד רביזיה?
שאול יהלום: שניים.
שאול יהלום: אין רביזיה.
אנה שניידר: ואני גם אומר לפרוטוקול שפקודת העיריות במפורש זו סמכות של ועדת הפנים על פי התקנון.
אנה שניידר: ח.
אנה שניידר: קביעת ועדה לדיון בהצעת חוק לשם הכנתה לקריאה שניה ולקריאה שלישית
שאול יהלום: הצעת חוק לתיקן פקודת המבחן (תיקון מס' 4)(מבחן בצירוף לעונש נוסף), התשס"ב-2002 – של חבר הכנסת לנגנטל.
שאול יהלום: נשמעו הצעות להעביר את הצעת החוק לדיון בוועדת חוקה, חוק ומשפט או בוועדת העבודה, הרווחה והבריאות.
אתי בן יוסף: זה היה בחוקה בקריאה ראשונה.
אנה שניידר: חוקה, חוקה.
שאול יהלום: על פי היועצת המשפטית שאומרת שזה נושא של חוקה חוק ומשפט, עובר לוועדת חוקה.
יוסי כץ: אני מתכבד לפתוח את ישיבת ועדת הכנסת.
יוסי כץ: אנו דנים היום בבקשה לקבוע את הוועדה
יוסי כץ: שתדון בהצעת חוק קביעת הזמן (הוראת שעה)(תיקון – מועד סיום שעון קיץ), התשס"ב-2002, של חבר הכנסת דוד טל וקבוצת חברי כנסת.
יוסי כץ: הצעה זו היתה על סדר היום של הכנסת.
יוסי כץ: אני מודה ומתוודה שעיכבתי את הדיון משום שחשבתי שמדובר בהצעת חוק שיש לה משמעות כלכלית וחשבתי שמן הראוי לקיים דיון יסודי, לשמוע מומחים ואנשי תעסוקה בשל הנזק הכלכלי שיכול להיגרם.
יוסי כץ: אני שמח לומר שהיתה התחייבות מיושב-ראש ועדת הפנים ומיושב-ראש ועדת הכלכלה שכל הצעה שתהיה לא תגיע לפני חלוף יומיים.
יאיר פרץ: זאת בתנאי שניתן יהיה לאפשר במהלך הפגרה לייעוץ המשפטי של הכנסת לאשר העלאת הצעת החוק בפגרה.
יוסי כץ: יש התחייבות ברורה לא להעביר חקיקה זו במסלול מהיר.
יאיר פרץ: עד שלא יהיו מצות אחרי פסח.
יאיר פרץ: ..
יוסי כץ: הפנייה נובעת ממנה
יוסי כץ: גי יום הכיפורים של בני עדות המזרח.
שאול יהלום: הכנסת מחליטה.
שאול יהלום: האם יש הבדל במנהגי יום הכיפורים?
יוסי כץ: רציתי לשמוע זאת מפיך.
יוסי כץ: זו הצעת חוק.
אברהם פורז: אני הייתי מעביר את הצעת החוק הזאת לוועדת האתיקה.
אברהם פורז: אני לא יודע אם יש סמכות לוועדת האתיקה לדון בחוקים, אבל אני מציע להעביר זאת לוועדת האתיקה.
יוסי כץ: חבר הכנסת פורז, האם אני מבין מדבריך שאתה, כיושב-ראש ועדת הכלכלה, יורד מהבקשה לדון בנושא בוועדת הכלכלה?
אברהם פורז: אם תהיה חוות דעת משפטית שניתן להעביר את הצעת החוק לוועדת האתיקה ויהיה רוב למען העברת הצעת החוק לוועדת האתיקה – אתמוך בהעברת ההצעה לוועדת האתיקה.
אברהם פורז: אם יסתבר שבאופן משפטי זה לא ניתן, או שאין רוב לכך – אז יש לי הצעות חלופיות.
יוסי כץ: חבר הכנסת יהלום, לפני שאתן לך את רשות הדיבור, נשמע את המציע, חבר הכנסת דוד טל.
יוסי כץ: אני רואה שהוא איננו כאן.
יוסי כץ: חבר הכנסת דוד אזולאי, סגן שר הפנים, בבקשה.
דוד אזולאי: אדוני היושב-ראש, בפתח דבריי אני רוצה להביע מחאה.
דוד אזולאי: אני אומר את הדברים כשאני מעריך אותך ומכבד אותך.
דוד אזולאי: אני מכיר את היושר וההגינות שלך.
דוד אזולאי: אבל הפעם, לצערי הרב, אני חייב להגיד שהדברים הללו לא עמדו, כי אדוני ניצל את סמכותו לרעה בכך שהוא עיכב את הצעת החוק הזאת שלא בצדק.
אברהם פורז: אתה יודע שהגונב מגנב פטור.
אברהם פורז: אתם עשיתם מעשה בלתי-ראוי בעליל.
אברהם פורז: זה מעשה בלתי-ראוי בעליל ואתם עוד באים אליו בטענות?
אברהם פורז: אתם עשיתם מעשה בלתי-ראוי בעליל, שהוא מרמה.
יוסי כץ: חבר הכנסת פורז, אמנם אתה מגן עליי, אבל אני קורא אותך לסדר.
יוסי כץ: מדבר עכשיו סגן שר הפנים.
דוד אזולאי: חבר הכנסת פורז, אני רוצה שתדע שיש פה עניין עקרוני.
דוד אזולאי: היום זה אני, מחר זה יכול להיות אתה או כל אחד אחר מאיתנו.
דוד אזולאי: לא יעלה על הדעת שהועברו עם הצעת החוק הזאת עוד כמה הצעות חוק לוועדת הכנסת, שכולן נדונו למעט ההצעה הזאת.
דוד אזולאי: זאת התעמרות שאין לה שום הצדקה.
דוד אזולאי: אין בכך שום הגינות.
דוד אזולאי: אם אתה כבר מדבר על אתיקה – זה לא אתי.
דוד אזולאי: כך לא צריך לנהוג יושב-ראש ועדת כנסת, האמור לייצג את כולם.
דוד אזולאי: בנוסף לכך, אדוני היושב-ראש, אתה גם התנית זאת – וזה דבר שאיננו מקובל – בכך שיתקיים דיון רציני בוועדת הפנים.
דוד אזולאי: יושב-ראש ועדת הפנים הביע הסכמתו לכך.
דוד אזולאי: זה לא הועבר עד היום לוועדת הפנים ואינני יודע למה.
דוד אזולאי: אני מבקש לשאול שאלה מקדמית לפני שנכנסים לעצם הדיון.
דוד אזולאי: אני מבקש לקבל חוות דעת משפטית.
דוד אזולאי: אם יוחלט היום להעביר את הצעת החוק לוועדה מסויימת, האם בכלל אפשר לקיים דיון על הצעת החוק הזאת בפגרה ולהעבירה לקריאה ראשונה, שנייה ושלישית בפגרה?
יוסי כץ: יש פה שאלה רצינית ביותר ונשמע את היועצת המשפטית.
שאול יהלום: לפני כן אני רוצה לומר משהו.
שאול יהלום: אני פונה במלוא הכבוד לחבריי מש"ס.
שאול יהלום: אני מאד מכבד אתכם ואת הגישה שלכם.
שאול יהלום: לפעמים מקבלים שכר גם על הפרישה.
שאול יהלום: אתם יודעים זאת.
שאול יהלום: אני לא צריך להגיד לכם איך זה יתקבל בציבור החילוני בתקופת הביניים הזאת.
שאול יהלום: עברנו רק לפני כמה ימים את ט' באב.
שאול יהלום: היום אנחנו בחג ט"ו באב.
שאול יהלום: בתשעה באב כולנו צמנו עד השעה שמונה ורבע ולא היתה בעיה.
דוד אזולאי: האם אתה יודע מה ההבדל בין תשעה באב ליום הכיפורים?
שאול יהלום: אני יודע.
שאול יהלום: תן לי רגע.
שאול יהלום: זה בדיוק העניין.
שאול יהלום: הדתיים שצמו בתשעה באב אין להם בעיה.
שאול יהלום: אבל החילוניים המסורתיים כולם אומרים: אל תעשה לנו את זה, אנחנו רוצים לצום ולא לפגוע בכלכלה ובתאונות דרכים.
שאול יהלום: אתה למען החילוניים הולך נגדם?
שאול יהלום: מה הרעיון פה?
שאול יהלום: לכן, אני אומר, מבקש ופונה אליכם.
שאול יהלום: זה גם עניין מורכב, זה גם מסתבך, יש גם ספק פגרה.
שאול יהלום: הרי החוק שהתקבל אתמול גרם לאיזושהי בעיה בין דתיים וחילוניים.
שאול יהלום: לכן, צריך בצד השני לאזן את זה.
שאול יהלום: אני מתחנן לפניכם, אין צורך בעניין הזה.
שאול יהלום: למה להוסיף עוד קרע בין דתיים לחילוניים?
יוסי כץ: גברתי היועצת המשפטית, נא להשיב על השאלה של סגן שר הפנים.
אברהם פורז: אני מבקש שהיא תשיב גם על השאלה אם אפשר להעביר את ההצעה לוועדת האתיקה.
יוסי כץ: יש כאן שאלה משפטית.
יוסי כץ: נניח שננתב את הצעת החוק לוועדה מסויימת, מהי האפשרות להשלים את חקיקה עד סיומה במהלך הפגרה?
ארבל אסטרחן: ראשית, כמובן, ועדת האתיקה איננה ועדה שעוסקת בחקיקה.
יוסי כץ: חבר הכנסת פורז לא ידע זאת.
יאיר פרץ: אפשר גם להעביר את ההצעה לוועדת האתיקה לדיון מהותי-אקדמי.
יאיר פרץ: (בהומור).
ארבל אסטרחן: לעניין הדיון בהצעות חוק בתקופת פגרה – הנושא הזה כבר נדון בעבר ונשאל בעבר.
ארבל אסטרחן: התשובה שניתנה לו היא בעיקרון חיובית בסייגים שאומר עכשיו.
ארבל אסטרחן: ההסדרים קבועים בחוק הכנסת ובתקנון הכנסת.
ארבל אסטרחן: בחוק הכנסת, בסעיף 9 כתוב: יושב-ראש הכנסת יכנס את הכנסת שלא בתקופת הכנסים של הכנסת על-פי דרישה של 25 חברי הכנסת, או על-פי דרישת הממשלה.
ארבל אסטרחן: כאשר הממשלה מבקשת – אפשר לכנס את הכנסת לכל מטרה שהיא ואין שום מגבלות.
דוד אזולאי: גם לצורך הצעת חוק פרטית.
ארבל אסטרחן: לא, זה כאשר הממשלה מבקשת זאת לגבי הצעות חוק ממשלתיות.
ארבל אסטרחן: לגבי הצעת חוק פרטית – יכולים 25 חברי הכנסת לבקש לכנס את הכנסת.
ארבל אסטרחן: החוק לא קובע מגבלות האומרות מה הם הנושאים שאפשר לדון בהם ומה הם הנושאים שלא ניתן לדון בהם.
ארבל אסטרחן: תקנון הכנסת קובע בסעיף 37 שכאשר 25 חברי כנסת דורשים לכנס את הכנסת, הנושא יועמד על סדר היום כהצעה דחופה לסדר היום.
ארבל אסטרחן: זאת אומרת, זה לא יהיה כהצעה רגילה לסדר היום, אלא כבר ידונו בנושא עצמו.
ארבל אסטרחן: אבל מהוראת התקנון לא ניתן לשלול את האפשרות שאפשר יהיה גם לדון בהצעת חוק בקריאה ראשונה, או בקריאה שנייה ושלישית, וגם היו תקדימים.
ארבל אסטרחן: אבל היות שאין לנו הוראה בתקנון איך לעשות זאת, הדבר היחיד שכתוב בתקנון הוא שבפגרה העניינים יידונו כהצעה דחופה לסדר, אנחנו נדרשים בסעיף 147 לתקנון שכאשר יש שאלה שאין עליה הוראה בתקנון תכריע בה ועדת הכנסת.
ארבל אסטרחן: לפיכך, שני התנאים המוקדמים לכך שהצעת חוק פרטית בקריאה ראשונה תוכל להיות נדונה בפגרה הם: 1) שתהיה דרישה של 25 חברי הכנסת; 2) החלטה של ועדת הכנסת שנוגעת ספציפית להצעת החוק הזאת, כי לגבי כל הצעות החוק הממשלתיות אין בעיה.
יצחק גאגולה: האם זו הלכה חדשה שוועדת הכנסת יכולה להחליט בה היום?
ארבל אסטרחן: ועדת הכנסת צריכה להחליט ספציפית לגבי הצעת החוק שיש מקום להביאה לדיון בפגרה.
יאיר פרץ: האם אפשר באותו יום גם לקיים קריאה ראשונה, שנייה ושלישית?
יאיר פרץ: אחרת צריך לכנס את הכנסת בפגרה פעמיים?
יאיר פרץ: האם אפשר לעשות את אותן הפעולות באופן שגם קריאה ראשונה, שנייה ושלישית, תהיינה באותו יום?
דוד אזולאי: טכנית זה בלתי-אפשרית.
יאיר פרץ: למה?
יאיר פרץ: חוק טל הובא ביום אחד לקריאה טרומית, ראשונה, שנייה ושלישית.
משה גפני: אדוני היושב-ראש, אני מבקש להביע את דעתי בעניין.
משה גפני: אני רוצה לא לחזור בי מאותו נאום שעליו דיבר חבר הכנסת פורז.
משה גפני: אני רוצה לשבח מאד את סגן שר הפנים, יושב-ראש ועדת הפנים שקדם לי בתפקיד, ואת חבר הכנסת פורז, על כך שהם הגיעו להסכם בנושא שעון הקייץ.
משה גפני: שעון הקייץ איננו נושא דתי.
משה גפני: בזה שהם הגיעו להסכם הם הורידו מסדר היום הציבורי את העניין.
אברהם פורז: הם חשבו שהם הורידו.
משה גפני: רק רגע, חבר הכנסת פורז.
משה גפני: אני משבח אותך ומותר לך לפחות להקשיב לי.
אברהם פורז: הם חשבו שהם הורידו זאת מסדר היום.
יוסי כץ: אחרי תשבוחות כאלה חבר הכנסת פורז נמצא בכוננות גבוהה.
משה גפני: לכן, אני מאד משבח זאת ואני לא חוזר בי מהעניין הזה.
משה גפני: אני משבח את חבר הכנסת דוד אזולאי שלקח את העניין הזה באומץ כלפי כל הציבורים, וגם את חבר הכנסת פורז, גם לקח את העניין פחות באומץ, אבל הוא גם לקחא ת זה.
אברהם פורז: ביקרו אותי קשה מאד על זה.
משה גפני: לא ביקרו אותך קשה.
משה גפני: להיפך, שיבחו אותך.
אברהם פורז: ביקרו אותי, ביקרו אותי.
אברהם פורז: אתם שיבחתם אותי.
משה גפני: אנחנו ביחד שיבחנו אותך.
אברהם פורז: השר שרנסקי אמר שאני - - -
משה גפני: אהה, השר שרנסקי, בסדר.
משה גפני: השר שרנסקי גם אומר עוד דברים.
יוסי כץ: חבר הכנסת פורז.
יוסי כץ: רבותיי, אני לא מוכן כך.
יוסי כץ: אפסיק את הדיון אם לא יהיה שקט מוחלט.
יוסי כץ: חבר הכנסת גפני, אני מבקש שתקצר.
יוסי כץ: יש הצבעות במליאה.
משה גפני: לכן, אדוני היושב-ראש, אני מציע שאף אחד לא ידבר בשם הציבור, לא בשם הציבור הדתי, לא בשם הציבור המסורתי.
משה גפני: לי אין בעיה לצום וגם לחבר הכנסת יהלום, אם אני מסתכל עליו, אין בעיה לצום.
משה גפני: חבר הכנסת יהלום, אני ורבים מבין הנוכחים כאן צמנו בתשעה באב.
משה גפני: לצערנו צמנו, קיווינו שלא נצום, קיווינו שהמשיח יבוא.
משה גפני: אבל לא זכינו לכך.